title: Neuvoston päätös 2014/872/YUTP, annettu 4 päivänä joulukuuta 2014 , rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP ja päätöksen 2014/512/YUTP muuttamisesta annetun päätöksen 2014/659/YUTP muuttamisesta

text:
               5.12.2014

               FI

               Euroopan unionin virallinen lehti

               L 349/58

         NEUVOSTON PÄÄTÖS 2014/872/YUTP,
   annettu 4 päivänä joulukuuta 2014,
   rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP ja päätöksen 2014/512/YUTP muuttamisesta annetun päätöksen 2014/659/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 31 päivänä heinäkuuta 2014 päätöksen 2014/512/YUTP (1).

               (2)

               Neuvosto antoi 8 päivänä syyskuuta 2014 päätöksen 2014/659/YUTP (2) uusien rajoittavien toimenpiteiden määräämiseksi.

               (3)

               Neuvosto katsoo, että on tarpeen selkeyttää tiettyjä säännöksiä.

               (4)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/512/YUTP seuraavasti:

               1)

               Muutetaan 1 artikla seuraavasti:

                           a)

                           korvataan 3 kohta seuraavasti:
                           ”3.   Kielletään sellaisen järjestelyn tekeminen suoraan tai välillisesti tai sellaisen järjestelyn osana toimiminen suoraan tai välillisesti, jossa myönnetään 12 päivän syyskuuta 2014 jälkeen 1 tai 2 kohdassa tarkoitetuille oikeushenkilöille, yhteisöille tai elimille uusia lainoja tai luottoja, joiden maturiteetti on yli 30 päivää, lukuun ottamatta lainoja tai luottoja, joiden erityisenä, dokumentoidusti osoitettavissa olevana tavoitteena on tarjota rahoitusta sellaiseen unionin ja Venäjän tai jonkin muun kolmannen valtion väliseen tavaroiden ja muiden palvelujen kuin rahoituspalvelujen suoraan tai välilliseen tuontiin tai vientiin, jota kiellot eivät koske, tai lainoja, joiden erityisenä, dokumentoidusti osoitettavissa olevana tavoitteena on tarjota hätärahoitusta sellaisten unioniin sijoittautuneiden oikeushenkilöiden vakavaraisuus- ja likviditeettivaatimusten täyttämiseksi, joiden omistusoikeuksista liitteessä I tarkoitettu yhteisö omistaa yli 50 prosenttia.”

                           b)

                           lisätään kohta seuraavasti:
                           ”4.   Edellä 3 kohdassa säädetty kielto ei koske ennen 12 päivää syyskuuta 2014 tehdyn sopimuksen mukaisesti suoritettavia lainan nostoja tai suorituksia, jos:

                                       a)

                                       kaikki tällaisia nostoja tai suorituksia koskevat ehdot:

                                                   i)

                                                   on sovittu ennen 12 päivää syyskuuta 2014; ja

                                                   ii)

                                                   niitä ei ole muutettu tuona päivänä eikä sen jälkeen; ja

                                       b)

                                       ennen 12 päivää syyskuuta 2014 on vahvistettu sopimuksenmukainen erääntymispäivä kaikkien saataville asetettujen varojen täysimääräistä takaisinmaksua varten sekä määräpäivä kaikkien sopimuksenmukaisten sitoumusten, oikeuksien ja velvoitteiden lakkaamista varten.

                                 Tässä kohdassa tarkoitettujen lainan nostojen ja suoritusten ehtoihin kuuluvat määräykset, jotka koskevat kunkin noston tai suorituksen takaisinmaksuaikaa, sovellettavaa korkoa tai koron laskentatapaa sekä nostojen ja suoritusten enimmäismäärää.”

               2)

               Korvataan 2 artiklan 4 kohta seuraavasti:
               ”4.   Edellä 1, 2 ja 3 kohdassa säädetyt kiellot eivät vaikuta sellaisten sopimusten täytäntöönpanoon, jotka on tehty ennen 1 päivää elokuuta 2014, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoon eivätkä sellaisiin varaosatoimituksiin tai huoltoon, jotka ovat tarpeen olemassa olevien voimavarojen ylläpidolle ja turvallisuudelle unionissa.”

               3)

               Korvataan 3 artiklan 3 kohta seuraavasti:
               ”3.   Edellä 1 ja 2 kohdassa säädetyt kiellot eivät vaikuta sellaisten sopimusten täytäntöönpanoon, jotka on tehty ennen 1 päivää elokuuta 2014, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoon.”

               4)

               Korvataan 3 a artiklan 3 kohta seuraavasti:
               ”3.   Edellä 1 ja 2 kohdassa säädetyt kiellot eivät vaikuta sellaisten sopimusten täytäntöönpanoon, jotka on tehty ennen 12 päivää syyskuuta 2014, eivätkä tällaisten sopimusten täytäntöön panemiseksi tarvittavien liitännäissopimusten täytäntöönpanoon eivätkä sellaisen avun tarjoamiseen, joka on tarpeen olemassa olevien voimavarojen ylläpidolle ja turvallisuudelle EU:ssa.”

               5)

               Korvataan 4 artikla seuraavasti:
               ”4 artikla
               1.   Viejäjäsenvaltion toimivaltaiselta viranomaiselta on saatava etukäteinen lupa tiettyjen sellaisten laitteiden suoraan tai välilliseen myyntiin, toimitukseen, siirtoon ja vientiin jäsenvaltioiden kansalaisten toimesta tai jäsenvaltioiden alueelta taikka jäsenvaltioiden lainkäyttövallan alaisia aluksia tai ilma-aluksia käyttäen, jotka soveltuvat seuraavanlaisiin etsintä- ja tuotantohankkeisiin Venäjällä sen talousvyöhyke ja mannerjalusta mukaan lukien:

                           a)

                           öljynetsintä ja -tuotanto vedessä yli 150 metrin syvyydessä;

                           b)

                           öljynetsintä ja -tuotanto pohjoisen napapiirin pohjoispuolella olevalla merialueella;

                           c)

                           hankkeet, joilla voidaan tuottaa öljyä liuskekivimuodostumissa sijaitsevista varannoista vesisärötysmenetelmällä; tämä ei koske liuskekivimuodostumien läpi tapahtuvaa etsintää ja tuotantoa muiden kuin liuskekiviesiintymien paikallistamiseksi tai öljyn erottamiseksi niistä.

                     Unioni toteuttaa tarpeelliset toimenpiteet määrittääkseen, mitkä tuotteet kuuluvat tämän kohdan soveltamisalaan.
               2.   Seuraavien tarjoaminen:

                           a)

                           edellä 1 kohdassa tarkoitettuihin laitteisiin liittyvä tekninen apu tai muut palvelut:

                           b)

                           edellä 1 kohdassa tarkoitettujen laitteiden myynnin, toimituksen, siirron tai viennin taikka niihin liittyvän teknisen avun tai koulutuksen rahoitus tai niitä koskeva rahoitusapu;

                     edellyttää myös viejäjäsenvaltion toimivaltaisen viranomaisen etukäteistä lupaa.
               3.   Jäsenvaltioiden toimivaltaiset viranomaiset eivät saa myöntää lupaa edellä 1 kohdassa tarkoitettujen laitteiden myyntiin, toimitukseen, siirtoon tai vientiin tai 2 kohdassa tarkoitettujen palvelujen tarjoamiseen, jos ne katsovat, että kyseinen myynti, toimitus, siirto tai vienti taikka palvelun tarjoaminen on tarkoitettu johonkin 1 kohdassa tarkoitettuun etsintä- tai tuotantotoimintaan.
               4.   Edellä oleva 3 kohta ei vaikuta sellaisten sopimusten täytäntöönpanoon, jotka on tehty ennen 1 päivää elokuuta 2014, eikä tällaisten sopimusten täytäntöön panemiseksi tarvittavien liitännäissopimusten täytäntöönpanoon.
               5.   Lupa voidaan myöntää siinä tapauksessa, että 1 kohdassa tarkoitettujen tuotteiden myynti, toimitus, siirto tai vienti ja 2 kohdassa tarkoitettujen palvelujen tarjoaminen on tarpeen sellaisen tapahtuman kiireelliseksi estämiseksi tai lieventämiseksi, jolla on todennäköisesti vakavia ja merkittäviä vaikutuksia ihmisten terveyteen ja turvallisuuteen tai ympäristöön. Asianmukaisesti perustelluissa hätätapauksissa 1 kohdassa tarkoitettu myynti, toimitus, siirto tai vienti ja 2 kohdassa tarkoitettujen palvelujen tarjoaminen voidaan toteuttaa ilman etukäteistä lupaa, jos viejä ilmoittaa siitä toimivaltaiselle viranomaiselle viiden työpäivän kuluessa siitä kun myynti, toimitus, siirto tai vienti taikka palvelujen tarjoaminen on tapahtunut ja esittää tarvittavat perustelut sille, miksi myynti, toimitus, siirto tai vienti taikka palvelujen tarjoaminen on tapahtunut ilman etukäteistä lupaa.”

               6)

               Korvataan 4 a artiklan 1 kohta seuraavasti:
               ”1.   Kielletään sellaisten palvelujen suora tai välillinen tarjoaminen jäsenvaltioiden kansalaisten toimesta tai jäsenvaltioiden alueelta taikka jäsenvaltioiden lainkäyttövallan alaisia aluksia tai ilma-aluksia käyttäen, jotka ovat välttämättömiä seuraavanlaisissa etsintä- ja tuotantohankkeissa Venäjällä sen talousvyöhyke ja mannerjalusta mukaan lukien:

                           a)

                           öljynetsintä ja -tuotanto vedessä yli 150 metrin syvyydessä;

                           b)

                           öljynetsintä ja -tuotanto pohjoisen napapiirin pohjoispuolella olevalla merialueella;

                           c)

                           hankkeet, joilla voidaan tuottaa öljyä liuskekivimuodostumissa sijaitsevista varannoista vesisärötysmenetelmällä; tämä ei koske liuskekivimuodostumien läpi tapahtuvaa etsintää ja tuotantoa muiden kuin liuskekiviesiintymien paikallistamiseksi tai öljyn erottamiseksi niistä.”

         2 artikla
   Korvataan päätöksen 2014/659/YUTP johdanto-osan 5 kappale seuraavasti:

                  ”(5)

                  Tässä yhteydessä on aiheellista laajentaa kieltoa tiettyjen rahoitusvälineiden osalta. Venäjän valtion omistamille rahoituslaitoksille, tietyille venäläisille puolustusalan yhteisöille sekä tietyille venäläisille yhteisöille, joiden pääasiallinen toimiala on öljyn myynti tai kuljetus, olisi asetettava pääomamarkkinoille pääsyä koskevia lisärajoituksia. Nämä kiellot eivät koske sellaisia rahoituspalveluja, joita ei tarkoiteta 1 artiklassa.”

   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 4 päivänä joulukuuta 2014.

            Neuvoston puolesta

            Puheenjohtaja

         S. GOZI

      (1)  Neuvoston päätös 2014/512/YUTP, annettu 31 päivänä heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 13).

      (2)  Neuvoston päätös 2014/659/YUTP, annettu 8 päivänä syyskuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta (EUVL L 271, 12.9.2014, s. 54).


title: Poliittisten ja turvallisuusasioiden komitean päätös (YUTP) 2015/969, annettu 19 päivänä kesäkuuta 2015, Kosovossa toteutettavan Euroopan unionin oikeusvaltio-operaation (EULEX KOSOVO) operaation johtajan toimeksiannon jatkamisesta

text:
               23.6.2015

               FI

               Euroopan unionin virallinen lehti

               L 157/44

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/969,
   annettu 19 päivänä kesäkuuta 2015,
   Kosovossa (1) toteutettavan Euroopan unionin oikeusvaltio-operaation (EULEX KOSOVO) operaation johtajan toimeksiannon jatkamisesta
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (2) ja erityisesti sen 12 artiklan 2 kohdan,
   sekä katsoo seuraavaa:

               (1)

               Yhteisen toiminnan 2008/124/YUTP 12 artiklan 2 kohdan nojalla poliittisten ja turvallisuusasioiden komitea (PTK) on Euroopan unionista tehdyn sopimuksen 38 artiklan mukaisesti valtuutettu tekemään asiaankuuluvat päätökset, jotka koskevat Kosovossa toteutettavan Euroopan unionin oikeusvaltio-operaation, EULEX KOSOVO, poliittista valvontaa ja strategista johtoa, mukaan lukien päätös operaation johtajan nimittämisestä.

               (2)

               Neuvosto hyväksyi 12 päivänä kesäkuuta 2014 päätöksen 2014/349/YUTP (3), jolla muutettiin yhteistä toimintaa 2008/124/YUTP ja jatkettiin EULEX KOSOVOn voimassaoloa 14 päivään kesäkuuta 2016.

               (3)

               PTK hyväksyi 9 päivänä lokakuuta 2014 päätöksen 2014/707/YUTP (EULEX KOSOVO/2/2014) (4), jolla suurlähettiläs Gabriele MEUCCI nimitettiin EULEX KOSOVOn operaation johtajaksi 14 päivään kesäkuuta 2015.

               (4)

               Unionin ulkoasioiden ja turvallisuuspolitiikan korkea edustaja ehdotti 15 päivänä kesäkuuta 2015 suurlähettiläs Gabriele MEUCCIn toimeksiannon jatkamista EULEX KOSOVOn operaation johtajana 14 päivään kesäkuuta 2016 saakka,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan suurlähettiläs Gabriele MEUCCIn toimeksiantoa Kosovossa toteutettavan Euroopan unionin oikeusvaltio-operaation (EULEX KOSOVO) operaation johtajana 14 päivään kesäkuuta 2016 saakka.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 15 päivästä kesäkuuta 2015.

      Tehty Brysselissä 19 päivänä kesäkuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  EUVL L 42, 16.2.2008, s. 92.

      (3)  Neuvoston päätös 2014/349/YUTP, annettu 12 päivänä kesäkuuta 2014, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta (EUVL L 174, 13.6.2014, s. 42).

      (4)  Poliittisten ja turvallisuusasioiden komitean päätös 2014/707/YUTP (EULEX KOSOVO/2/2014), annettu 9 päivänä lokakuuta 2014, Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan nimittämisestä (EUVL L 295, 11.10.2014, s. 59).


title: 2009/632/EY,Euratom: Euroopan parlamentin päätös, tehty 23 päivänä huhtikuuta 2009 , vastuuvapauden myöntämisestä kilpailukyvyn ja innovoinnin toimeenpanoviraston talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/30

      EUROOPAN PARLAMENTIN PÄÄTÖS,

   tehty 23 päivänä huhtikuuta 2009,
   vastuuvapauden myöntämisestä kilpailukyvyn ja innovoinnin toimeenpanoviraston talousarvion toteuttamisesta varainhoitovuonna 2007
   (2009/632/EY, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (SEC(2008) 2359 – C6-0415/2008) (2),

               —

               ottaa huomioon kilpailukyvyn ja innovoinnin toimeenpanoviraston lopullisen tilinpäätöksen varainhoitovuodelta 2007 (3),

               —

               ottaa huomioon komission vuotuiset kertomukset Euroopan parlamentille ja neuvostolle varainhoitovuotta 2006 koskevien vastuuvapauden myöntämispäätösten seurannasta (KOM(2008) 629 ja KOM(2008) 628) sekä näiden kertomusten liitteinä olevat komission yksiköiden valmisteluasiakirjat (SEC(2008) 2579 ja SEC(2008) 2580),

               —

               ottaa huomioon komission tiedonannon ”Yhteenveto komission hallintosaavutuksista vuonna 2007” (KOM(2008) 338),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista (KOM(2008) 499) sekä kertomuksen liitteenä olevan komission yksiköiden valmisteluasiakirjan (SEC(2008) 2361),

               —

               ottaa huomioon komission kertomuksen jäsenvaltioiden vastauksista tilintarkastustuomioistuimen vuosikertomukseen varainhoitovuodelta 2006 (KOM(2008) 112),

               —

               ottaa huomioon Euroopan avoimuusaloitteesta 3. toukokuuta 2006 annetun komission vihreän kirjan (KOM(2006) 194),

               —

               ottaa huomioon tilintarkastustuomioistuimen lausunnon nro 2/2004 ”yhtenäisestä tarkastusmallista” (single audit) (sekä yhteisön sisäisen valvonnan menettelyjä koskevan ehdotuksen) (4),

               —

               ottaa huomioon komission tiedonannon suunnitelmasta yhdennetyn sisäisen valvonnan kehyksen kehittämiseksi (KOM(2005) 252),

               —

               ottaa huomioon komission toimintasuunnitelman yhdennetyn sisäisen valvonnan kehyksen luomiseksi (KOM(2006) 9), komission seurantaraportin neuvostolle, Euroopan parlamentille ja Euroopan tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2007) 86) sekä raportin liitteenä olevan komission yksiköiden valmisteluasiakirjan (SEC(2007) 311),

               —

               ottaa huomioon 19. heinäkuuta 2006 julkaistun ensimmäisen puolivuotiskertomuksen sisäisen valvonnan kehystä koskevan komission toimintasuunnitelman täytäntöönpanon tilanteesta (SEC(2006) 1009) parlamentin päätöslauselmassa varainhoitovuotta 2004 koskevan vastuuvapauden myöntämisestä esitetyn pyynnön mukaisesti,

               —

               ottaa huomioon tilintarkastustuomioistuimen lausunnon nro 6/2007 jäsenvaltioiden vuotuisista yhteenvedoista, ”kansallisista ilmoituksista” sekä kansallisten tarkastuselinten EU-varojen osalta tekemästä tarkastustyöstä (5),

               —

               ottaa huomioon komission toimintasuunnitelman komission valvontatehtävän vahvistamiseksi rakennetoimien yhteisen hallinnoinnin yhteydessä (KOM(2008) 97),

               —

               ottaa huomioon komission jäsenten Hübnerin ja Špidlan komissiolle esittämän tiedonannon komission valvontatehtävän vahvistamiseksi rakennetoimien yhteisen hallinnoinnin yhteydessä laadittua toimintasuunnitelmaa koskevasta edistymiskertomuksesta (SEC(2008) 2756) sekä tiedonannon liitteenä olevan komission yksiköiden valmisteluasiakirjan (SEC(2008) 2755),

               —

               ottaa huomioon komission kertomuksen neuvostolle, Euroopan parlamentille ja tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2008) 110) sekä kertomuksen liitteenä olevan komission yksiköiden valmisteluasiakirjan (SEC(2008) 259),

               —

               ottaa huomioon tilintarkastustuomioistuimen kertomuksen kilpailukyvyn ja innovoinnin toimeenpanoviraston tilinpäätöksestä varainhoitovuodelta 2007 sekä toimeenpanoviraston vastaukset (6),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (7),

               —

               ottaa huomioon komission 16. joulukuuta 2008 julkaiseman tiedonannon ”Tavoitteena yhteisymmärrys hyväksyttävän virheriskin käsitteestä” (KOM(2008) 866) sekä tiedonannon liitteenä olevan komission yksiköiden valmisteluasiakirjan (SEC(2008) 3054),

               —

               ottaa huomioon neuvoston 10. helmikuuta 2009 antaman suosituksen varainhoitovuoden 2007 talousarvion toteuttamista koskevan vastuuvapauden myöntämisestä toimeenpanovirastoille (5589/2009 – C6-0056/2009),

               —

               ottaa huomioon EY:n perustamissopimuksen 274, 275 ja 276 artiklan ja Euratomin perustamissopimuksen 179 a ja 180 b artiklan,

               —

               ottaa huomioon tilintarkastustuomioistuinta koskevat EY:n perustamissopimuksen 246 artiklan ja sitä seuraavat artiklat,

               —

               ottaa huomioon etenkin julkisella sektorilla sovellettavat kansainväliset tilintarkastusta ja tilinpäätöstä koskevat standardit,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (8) ja erityisesti sen 145, 146 ja 147 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (9) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (10) ja erityisesti sen 66 artiklan ensimmäisen ja toisen kohdan,

               —

               ottaa huomioon energia-alalla toteutettavaa yhteisön toimintaa hallinnoivan toimeenpanevan ”Älykkään energiahuollon viraston” perustamisesta neuvoston asetuksen (EY) N:o 58/2003 mukaisesti 23. joulukuuta 2003 tehdyn komission päätöksen 2004/20/EY (11),

               —

               ottaa huomioon päätöksen 2004/20/EY muuttamisesta ”Älykkään energiahuollon viraston” muuttamiseksi ”Kilpailukyvyn ja innovoinnin toimeenpanovirastoksi”31. toukokuuta 2007 tehdyn komission päätöksen 2007/372/EY (12),

               —

               ottaa huomioon työjärjestyksen 70 artiklan ja liitteen V,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A6-0168/2009),

               A.

               ottaa huomioon, että EY:n perustamissopimuksen 274 artiklan mukaan komissio toteuttaa talousarviota omalla vastuullaan ja moitteettoman varainhoidon periaatteiden mukaisesti,

               1.

               myöntää kilpailukyvyn ja innovoinnin toimeenpanoviraston johtajalle vastuuvapauden toimeenpanoviraston talousarvion toteuttamisesta varainhoitovuonna 2007;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka III – Komissio, ja niihin erottamattomasti kuuluvan päätöslauselman kilpailukyvyn ja innovaation toimeenpanoviraston johtajalle, neuvostolle, komissiolle, yhteisöjen tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 278, 31.10.2008, s. 29.

      (4)  EUVL C 107, 30.4.2004, s. 1.

      (5)  EUVL C 216, 14.9.2007, s. 3.

      (6)  EUVL C 311, 5.12.2008, s. 79.

      (7)  EUVL C 287, 10.11.2008, s. 111.

      (8)  EYVL L 248, 16.9.2002, s. 1.

      (9)  EYVL L 11, 16.1.2003, s. 1.

      (10)  EUVL L 297, 22.9.2004, s. 6.

      (11)  EUVL L 5, 9.1.2004, s. 85.

      (12)  EUVL L 140, 1.6.2007, s. 52.


title: Neuvoston päätös 2014/750/YUTP, annettu 30 päivänä lokakuuta 2014 , Valko-Venäjään kohdistettavista rajoittavista toimenpiteistä annetun neuvoston päätöksen 2012/642/YUTP muuttamisesta

text:
               31.10.2014

               FI

               Euroopan unionin virallinen lehti

               L 311/39

         NEUVOSTON PÄÄTÖS 2014/750/YUTP,
   annettu 30 päivänä lokakuuta 2014,
   Valko-Venäjään kohdistettavista rajoittavista toimenpiteistä annetun neuvoston päätöksen 2012/642/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 15 päivänä lokakuuta 2012 päätöksen 2012/642/YUTP (1).

               (2)

               Päätöksen 2012/642/YUTP uudelleentarkastelun perusteella Valko-Venäjään kohdistettavia rajoittavia toimenpiteitä olisi jatkettava 31 päivään lokakuuta 2015.

               (3)

               Neuvosto katsoo, että tiettyjä henkilöitä ja yhteisöjä ei ole enää perusteltua pitää päätöksen 2012/642/YUTP liitteessä olevassa luettelossa henkilöistä ja yhteisöistä, joihin rajoittavia toimenpiteitä sovelletaan.

               (4)

               Lisäksi tiettyihin päätöksen 2012/642/YUTP liitteessä olevassa luettelossa henkilöistä ja yhteisöistä, joihin rajoittavia toimenpiteitä sovelletaan, mainittuihin henkilöihin ja yhteisöihin liittyvät tiedot olisi saatettava ajan tasalle.

               (5)

               Päätös 2012/642/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2012/642/YUTP seuraavasti:

               1)

               Korvataan 8 artiklan 2 kohta seuraavasti:
               ”2.   Tätä päätöstä sovelletaan 31 päivään lokakuuta 2015. Sitä tarkastellaan jatkuvasti uudelleen. Tarvittaessa sen voimassaoloa jatketaan tai sitä muutetaan, jos neuvosto katsoo, ettei sen tavoitteita ole saavutettu.”

               2)

               Muutetaan liite tämän päätöksen liitteen mukaisesti.

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 30 päivänä lokakuuta 2014.

            Neuvoston puolesta

            Puheenjohtaja

         S. GOZI

      (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjään kohdistettavista rajoittavista toimenpiteistä (EUVL L 285, 17.10.2012, s. 1).

      LIITE

                  I

                  Poistetaan seuraavat henkilöt ja yhteisöt päätöksen 2012/642/YUTP liitteessä olevasta luettelosta:
                  A.   Henkilöt

                              Nro 2

                              Akulich, Sviatlana Rastsislavauna;

                              Nro 3

                              Aliaksandrau, Dzmitry Piatrovich;

                              Nro 34

                              Chasnouski, Mechyslau Edvardavich;

                              Nro 45

                              Gardzienka, Siarhei Aliaksandravich;

                              Nro 46

                              Guseu, Aliaksei Viktaravich;

                              Nro 70

                              Kaliada, Aliaksandr Mikhailavich;

                              Nro 76

                              Kastsian, Siarhei Ivanavich;

                              Nro 82

                              Khadanovich, Aliaksandr Alyaksandrauvich;

                              Nro 90

                              Kisialiova, Nadzeia Mikalaeuna;

                              Nro 99

                              Krot, Ihar Uladzimiravich;

                              Nro 100

                              Krukouski, Viachaslau Iafimavich;

                              Nro 102

                              Kukharchyk, Piotr Dzmitryevich;

                              Nro 132

                              Mikhalchanka, Aliaksei Yakaulevich;

                              Nro 141

                              Orda, Mikhail Siarheevich;

                              Nro 143

                              Padaliak, Eduard Vasilievich;

                              Nro 147

                              Peftsieu, Uladzimir Paulavich;

                              Nro 159

                              Reliava, Aksana Anatolyeuna;

                              Nro 172

                              Sheiko, Ina Valerieuna;

                              Nro 189

                              Stosh, Mikalai Mikalaevich;

                              Nro 197

                              Taranda, Aliaksandr Mikhailavich;

                              Nro 198

                              Tarapetskaia, Halina Mikhailauna;

                              Nro 199

                              Ternavsky, Anatoly Andreevich;

                              Nro 205

                              Tsitsiankova, Alena Viktarauna;

                              Nro 220

                              Yuferytsyn, Dzmitry Viktaravich.

                        B.   Yhteisöt

                              Nro 2

                              Private Unitary Enterprise (PUE) BT Telecommunications;

                              Nro 6

                              JLLC Neftekhimtrading;

                              Nro 21

                              JLLC Triplepharm;

                              Nro 22

                              LLC Triple-Veles;

                              Nro 23

                              Univest-M;

                              Nro 24

                              FLLC Unis Oil;

                              Nro 25

                              JLLC UnivestStroyInvest.

                  II

                  Korvataan päätöksen 2012/642/YUTP liitteessä olevat seuraavia henkilöitä ja yhteisöjä koskevat merkinnät seuraavasti:
                  A.   Henkilöt

                              Nimet
                              Transkriptio valkovenäjästä
                              Transkriptio venäjästä

                              Nimi
                              (valkovenäjän-kielinen kirjoitustapa)

                              Nimi
                              (venäjänkielinen kirjoitustapa)

                              Tunnistetiedot

                              Perusteet

                              12.

                              Bakhmatau, Ihar Andreevich
                              Bakhmatov, Igor Andreevich

                              БАХМАТОВ, Игорь Андреевич

                                          Osoite: БФСО ”Динамо”

                                          220030, г. Минск, ул. Кирова 8 корп. 2

                              Osallistunut aktiivisesti Valko-Venäjän kansalaisyhteiskuntaan kohdistuviin tukahduttamistoimiin. Vastasi toimiessaan aiemmin KGB:n varapäällikkönä henkilöstöstä ja sen tehtävien organisoinnista ja oli vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista. Siirrettiin reserviin toukokuussa 2012.
                              On myös B jakson 20 kohdassa tarkoitetun jalkapalloseuran Dinamo Minskin johtokunnan jäsen.

                              33.

                              Charnyshou, Aleh Anatolievich
                              Chernyshev, Oleg Anatolievich

                              Osoite: КГБ 210623, г. Минск, проспект Независимости, 17

                              KGB:n apulaispäällikkö, huhtikuusta 2014 vastuussa ulkomailla toteutettavasta tiedustelutoiminnasta. Eversti, vastasi terrorismin torjuntaan tarkoitetusta KGB:n Alpha-yksiköstä. Osallistui henkilökohtaisesti oppositioaktivistien epäinhimilliseen ja halventavaan kohteluun KGB:n pidätyskeskuksessa Minskissä sen jälkeen, kun vaalien jälkeinen mielenosoitus oli tukahdutettu Minskissä 19.12.2010. Hänen toimensa loukkasivat suoraan Valko-Venäjän ihmisoikeuksien alalla tekemiä kansainvälisiä sitoumuksia.

                              35.

                              Chatviartkova, Natallia Alexeeuna
                              Chetvertkova, Natalia Alexeevna (Chetvertkova, Natalya Alexeevna)

                              ЧАТВЯРТКОВА, Наталля Алексееўнa

                              ЧЕТВЕРТКОВА, Наталья Алексеевнa

                              Minskin Partizanskin piirioikeuden entinen varapresidentti ja tuomari. (18.6.2012 asti)
                              Toimi oikeudenkäynneissä entistä presidenttiehdokasta Andrei Sannikovia sekä kansalaisyhteiskunnan aktivisteja Ilja Vasiljevitšia, Fjodor Mirzojanovia, Oleg Gnedtšikia ja Vladimir Jerjomenokia vastaan. Hänen tapansa toimia oikeuden puheenjohtajana loukkasi selvästi rikosprosessilakia. Hyväksyi syytettyjen kannalta epäasianmukaisia todisteita ja todistajanlausuntoja.

                              40.

                              Dysko, Henadz Iosifavich
                              Dysko, Gennadi Iosifovich

                              Syntymäaika: 1964.
                              Syntymäpaikka: Ošmiany, Hrodnan alue
                              Osoite: 210601 г.Витебск, ул. Жесткова, 14а ul. Zhestkova, 14a Vitebsk)

                              Vitebskin alueen syyttäjä (2.8.2011 asti). Vastuussa kansalaisyhteiskuntaan kohdistuvista sortotoimista joulukuun 2010 vaalien jälkeen. Tähän kuuluu vastuu Sjarhei Kavalenkan ja Andrei Haidukovin vastaisten syytteiden nostamisesta.

                              41.

                              Dzemiantsei, Vasil Ivanavich (Dzemyantsey, Vasil Ivanovich)
                              Dementei, Vasili Ivanovich (Dementey, Vasili Ivanovich)

                              ДЗЕМЯНЦЕЙ, Васiль Iванавiч

                              ДЕМЕНТЕЙ, Василий Иванович

                              Syntymäaika: 20.9.1954
                              Syntymäpaikka: Tšašnikin piiri, Vitebskin alue
                              Henkilötodistuksen numero: 3200954E045PB4

                                          Osoite: Гродненская региональная таможня

                                          230003, г. Гродно, ул. Карского, 53

                              Hrodnan alueellisen tullikomitean päällikkö, KGB:n entinen ensimmäinen varapuheenjohtaja (2005–2007), valtion tullikomitean entinen varapäällikkö.
                              Vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista erityisesti vuosina 2006–2007.

                              42.

                              Dziadkou, Leanid Mikalaevich
                              Dedkov, Leonid Nikolaevich

                              ДЗЯДКОЎ, Леанiд Мiкалаевiч

                              ДЕДКОВ, Леонид Николаевич

                              Syntymäaika: 10.1964
                              Henkilötodistuksen numero: 3271064M000PB3
                              Osoite: КГБ 210623, г. Минск, проспект Независимости, 17

                              Entinen KGB:n apulaispäällikkö (vuodesta 2013), vastuussa ulkomailla toteutettavasta tiedustelutoiminnasta. Vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista.

                              55.

                              Hureeu Siarhei Viktaravich (Hureyeu Siarhey Viktaravich)
                              Gureev Sergei Viktorovich (Gureyev Sergey Viktorovich)

                              ГУРЕЕВ, Сергей Викторович

                              Osallistunut aktiivisesti Valko-Venäjän kansalaisyhteiskuntaan kohdistuviin tukahduttamistoimiin. Entisenä apulaissisäasiainministerinä ja esitutkintapäällikkönä hän oli vastuussa mielenosoitusten väkivaltaisesta tukahduttamisesta ja ihmisoikeuksien loukkauksista joulukuun 2010 vaaleihin liittyvien tutkintamenettelyjen aikana. Liittyi reservijoukkoihin helmikuussa 2012. Tällä hetkellä reservijoukkojen kenraali.

                              62.

                              Iauseev, Ihar Uladzimiravich (Yauseev, Ihar Uladzimiravich; Yauseyev, Ihar Uladzimiravich)
                              Evseev, Igor Vladimirovich (Yevseev, Igor Vladimirovich; Yevseyev, Igor Vladimirovich)

                              ЯЎСЕЕЎ, Irap Уладзiмiравiч

                              ЕВСЕЕВ, Игорь Владимирович

                              Syntymäaika: 1968.
                              Osoite: г.Витебск, пр-т Фрунзе, д.41а

                              Vitebskin alueellisen poliisin päällikkö (kesäkuusta 2012), poliisikenraali (vuodesta 2013). Entinen Minskin poliisin apulaispäällikkö ja Minskin OMONin mellakkaoperaatioyksikön päällikkö. Hän komensi joukkoja, jotka tukahduttivat rauhanomaiset mielenosoitukset 19.12.2010, ja osallistui itse väkivaltaisuuksiin, minkä johdosta hän sai presidentti Lukašenkalta tunnustukseksi palkinnon ja kirjeen helmikuussa 2011. Vuonna 2011 hän komensi niin ikään joukkoja, jotka tukahduttivat useita muita Minskin poliittisten aktivistien ja rauhanomaisten kansalaisten protesteja.

                              68.

                              Kakunin, Aliaksandr Aliaksandravich (Kakunin, Aliaxandr Aliaxandravich)
                              Kakunin, Aleksandr Aleksandravich (Kakunin, Alexandr Alexandrovich)
                              Aleksander Aleksandrovitš Kakunin
                              Aleksander Aleksandrovitš Kakunin (Александр Александрович Какунин, Аляксандр, Аляксандровіч Какунін)

                              КАКУНИН Александр Александрович

                              Vankisiirtola IK-2:n päällikkö Bobruiskissa.

                              Vastuussa poliittisten vankien A. Sannikaun ja A. Beljatskin epäinhimillisestä kohtelusta vankisiirtola IK-2:ssa Bobruiskissa. Vankisiirtolassa hänen valvonnassaan oppositioaktivisteja kidutettiin, heiltä evättiin mahdollisuus käyttää asianajajaa ja heitä pidettiin eristysvankeudessa. Kakunin painosti A. Beljatskia ja A. Sannikauta pakottaakseen heidät allekirjoittamaan armahdushakemuksen.

                              73.

                              Kanapliou, Uladzimir Mikalaevich
                              Konoplev, Vladimir Nikolaevich

                              КАНАПЛЕЎ, Уладзiмiр Мiкалаевiч

                              КОНОПЛЕВ, Владимир Николаевич

                              Syntymäaika: 3.1.1954
                              Syntymäpaikka: Akulintsi, Mohilevin alue
                              Henkilötodistuksen numero: 3030154A124PB9

                                          Osoite: Национальный олимпийский комитет Республики Беларусь

                                          220020 г. Минск ул.Радужная, 27

                              Läheiset suhteet presidentti Lukašenkaan, jonka kanssa hän työskenteli tiiviisti 1980-luvulla ja pääasiassa 1990-luvulla. Kansallisen olympiakomitean varapuheenjohtaja (puheenjohtaja on Aleksandr Lukašenka), käsipalloliiton puheenjohtaja. Parlamentin alahuoneen entinen puhemies, presidentin nimittämä. Oli eräs tärkeimmistä toimijoista vuoden 2006 vilpillisissä presidentinvaaleissa.
                              Presidentin kanslia on antanut hänen käyttöönsä asunnon Drozdyn nomenklatuuran alueella Minskissä.

                              78.

                              Kavaliou, Aliaksandr Mikhailavich
                              Kovalev, Aleksandr Mikhailovich

                              КАВАЛЕЎ, Аляксандр Мiхайлавiч

                              КОВАЛЕВ, Александр Михайлович

                              Horkin vankileirin entinen johtaja. Oli vastuussa pidätettyjen epäinhimillisestä kohtelusta, erityisesti 19.12.2010 vaalien yhteydessä vangitun kansalaisaktivistin Dmitri Daškevitšin vainosta ja kidutuksesta sekä kansalaisyhteiskunnan ja demokraattisen opposition tukahduttamistoimista.

                              85.

                              Khmaruk, Siargei Konstantinovich
                              Khmaruk, Sergei Konstantinovich (Khmaruk, Sergey Konstantinovich)

                              ХМАРУК, Сяргей Канстанцiнавiч

                              ХМАРУК, Сергей Константинович

                              Osoite: Прокуратура г. Минска ул. Раковская 38

                              Minskin kaupungin syyttäjä. Brestin alueen entinen syyttäjä. Vastuussa kansalaisyhteiskuntaan kohdistuvista sortotoimista joulukuun 2010 vaalien jälkeen.
                              Ylennetty vuoden 2011 helmikuussa.

                              93.

                              Konan, Viktar Aliaksandravich
                              Konon, Viktor Aleksandrovich

                              КОНАН, Вiктар Аляксандравiч

                              КОНОН, Виктoр Александрович

                              On aktiivisesti heikentänyt demokratiaa Valko-Venäjällä. Toimi vuoteen 2012 asti ylimmän syyttäjäviranomaisen sijaisena, jolloin vastasi ja osallistui suoraan kaikkiin ylimmän syyttäjäviranomaisen viraston suorittamiin tiedustelutoimiin, jotka kohdistuivat riippumattomiin ryhmiin ja oppositioyhteisöihin, mukaan lukien vuonna 2010.

                              94.

                              Kornau, Uladzimir Uladzimiravich
                              Kornov, Vladimir Vladimirovich

                              КОРНАЎ, Уладзiмiр Уладзiмiравiч

                              КОРНОВ, Владимир Владимирович

                                          Osoite: Минска

                                          220113, г. Минск, Логойский тракт, 3

                                          Puh.: +375 17 280 83 40

                              Minskin Sovetskin piirioikeuden laamanni, Minskin kaupungin tuomioistuimen entinen tuomari, joka antoi luvan Ales Bjaljatskin muutoksenhaun hylkäämiseen. Bjaljatski puolusti ja auttoi aktiivisesti 19. joulukuuta 2010 pidettyjen vaalien yhteydessä harjoitetuista sortotoimenpiteistä ja kansalaisyhteiskunnan ja demokraattisen opposition tukahduttamistoimista kärsineitä.

                              95.

                              Korzh, Ivan Aliakseevich
                              Korzh, Ivan Alekseevich

                              КОРЖ, Iван Аляксеевiч

                              КОРЖ, Иван Алексеевич

                              Kenraali, Hrodnan alueen KGB:n päällikkö. Vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista Hrodnan alueella.

                              97.

                              Krasheuski, Viktar
                              Krashevski, Viktor

                              КРАШЕВСКИЙ, Виктор

                              Kenraali, entinen GRU:n (puolustusministeriön sotilastiedustelu) päällikkö ja Valko-Venäjän asevoimien yleisesikunnan varapäällikkö (helmikuuhun 2013). Vastuussa tiedusteluviranomaisten kansalaisyhteiskuntaan ja demokraattiseen oppositioon kohdistamista tukahduttamistoimista.

                              105.

                              Kuzniatsou, Ihar Nikonavich
                              Kuznetsov, Igor Nikonovich

                              КУЗНЯЦОЎ, Irap Нiконaвiч

                              КУЗНЕЦОВ, Игорь Никонович

                              Osoite: KGB:n koulutuskeskus Бядули 2, 220034, Минск

                              Kenraali, KGB:n koulutuskeskuksen päällikkö, entinen KGB:n päällikkö Minskin alueella ja Minskin kaupungissa.
                              KGB:n henkilöstön valmentamisesta ja koulutuksesta vastaavana hän oli vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista. Vastasi edellisissä tehtävissään samoista KGB:n tukahduttamistoimista Minskin kaupungissa ja Minskin alueella.

                              114.

                              Liabedzik, Mikhail Piatrovich
                              Lebedik, Mikhail Petrovich

                              ЛЯБЕДЗIК, Мiхаiл Пятровiч

                              ЛЕБЕДИК, Михаил Петрович

                              Osoite: Ул. Б.Хмельницкого, 10 а, Минск, 220013

                              Nimitettiin vuoden 2010 presidentinvaalikampanjan aikana keskusvaalilautakunnan puheenjohtajaksi. Tiedotusvälineissä tapahtuvaa vaalikampanjointia koskevien menettelyjen ja sääntöjen noudattamisen seuraamisesta vastaavan hallintoneuvoston ensimmäinen varapuheenjohtaja (nimitetty uudelleen 21.1.2014). On näin ollen ollut hallinnon propagandan kannalta aktiivisessa roolissa vuosien 2010 ja 2012 vaalikampanjoiden aikana. Presidentti myönsi hänelle 26.10.2011 Franzisk Skorina -kunniamerkin. Kieltäytyi syyskuussa 2012 hyväksymästä riippumattomien tiedotusvälineiden edustajia hallintoneuvoston jäseniksi. Presidentin hallinnon äänenkannattajan ja pääasiallisen propagandalehden 'Sovetskaja Belarusin' päätoimittajan sijainen. Hallitusmyönteisen politiikan lähde, joka on vääristellyt tietoja ja esittänyt epäoikeudenmukaisia kommentteja oikeudenkäynneissä Valko-Venäjän demokraattista oppositiota ja kansalaisyhteiskuntaa vastaan, jotka tuodaan systemaattisesti esiin kielteisessä ja halventavassa valossa, erityisesti joulukuun 2010 presidentinvaalien jälkeen.

                              115.

                              Liaskouski, Ivan Anatolievich
                              Leskovski, Ivan Anatolievich

                              ЛЯСКОЎСКI, Iван Анатольевiч

                              ЛЕСКОВСКИЙ, Иван Анатольевич

                              KGB:n Homelin alueen entinen päällikkö ja entinen apulaispäällikkö. Vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista Homelin alueella. Presidentti erotti hänet 2.4.2014 epäasianmukaisen toiminnan vuoksi.

                              117.

                              Lomats, Zianon Kuzmich
                              Lomat, Zenon Kuzmich

                              ЛОМАЦЬ, Зянон Кузьмiч

                              ЛОМАТЬ, Зенон Кузьмич

                              Syntymäaika: 27.1.1944
                              Syntymäpaikka: Karbani, Minskin alue

                              On aktiivisesti heikentänyt demokratiaa Valko-Venäjällä. Oli aiemmassa tehtävässään valtion valvontakomitean puheenjohtajana (vuoteen 2010) keskeisiä Ales Bjaljatskin asian käsittelyyn osallistuneita henkilöitä. Ales Bjaljatski on yksi näkyvimmistä ihmisoikeuksien puolustajista, Valko-Venäjän ihmisoikeuskeskuksen 'Vjasnan' päällikkö ja Kansainvälisen ihmisoikeusliiton FIDH:n varapuheenjohtaja. A. Bjaljatski puolusti ja auttoi aktiivisesti henkilöitä, jotka kärsivät 19. joulukuuta 2010 pidettyihin vaaleihin liittyvistä sekä kansalaisyhteiskuntaan ja demokraattiseen oppositioon kohdistetuista tukahduttamistoimista.

                              118.

                              Lopatko, Alexander Alexandrovich

                              Александр Александрович Лопатко

                              Аляксандр Аляксандровiч Лапатка

                              Vankileirin IK-9 apulaisjohtaja, Mazyrin alue

                              Vastuussa Dmitri Daškevitšin epäinhimillisestä kohtelusta, kuten kidutuksesta ja asianajajien käytön epäämisestä. Hänellä oli keskeinen asema rangaistussiirtolassa, jossa Daškevitšia säilytettiin ja jossa poliittisia vankeja, myös Daškevitšia, painostettiin psykologisesti muun muassa siten, että heidän ei annettu nukkua ja heitä pidettiin eristyksessä.

                              120.

                              Lukashenka, Dzmitry Aliaksandravich
                              Lukashenko, Dmitri Aleksandrovich

                              ЛУКАШЕНКО, Дмитрий Александрович

                              Syntymäaika: 23.3.1980

                                          Osoite: Presidentin urheiluseura

                                          220029, г. Минск, ул. Старовиленская, 4.

                              Liikemies, osallistunut aktiivisesti Lukasěnkan perheeseen liittyviin rahoitustoimiin.
                              Presidentin urheiluseuran puheenjohtaja.

                              126.

                              Maltsau, Leanid Siamionavich
                              Maltsev, Leonid Semenovich

                              МАЛЬЦАЎ, Леанiд Сяменавiч

                              МАЛЬЦЕВ, Леонид Семенович

                              Syntymäaika: 29.8.1949 Syntymäpaikka:Vetenevka, Slonimin piiri, Hrodnan alue
                              (д. Ветеньевка, Слонимского района, Гродненской области)
                              Henkilötodistuksen numero:
                              3290849A002PB5

                              Valtion rajakomitean päällikkö, entinen turvallisuusneuvoston sihteeri.

                              137.

                              Navumau, Uladzimir Uladzimiravich
                              Naumov, Vladimir Vladimirovich

                              НАВУМАЎ, Уладзiмiр Уладзiмiравiч

                              НАУМОВ, Владимир Владимирович

                              Syntymäaika: 7.2.1956,
                              Syntymäpaikka: Smolensk (Venäjä)

                              Jätti toteuttamatta toimia tutkiakseen Juri Zaharenkon, Viktor Gontšarin, Anatoli Krasovskin ja Dmitri Zavadskin selvittämättömiä katoamisia Valko-Venäjällä vuosina 1999–2000. Entinen sisäasiainministeri ja myös presidentin turvallisuuspalvelun entinen päällikkö. Vastasi sisäasiainministerinä rauhanomaisten mielenosoitusten tukahduttamisesta, kunnes siirtyi terveydellisistä syistä eläkkeelle 6.4.2009.
                              Presidentin kanslia on antanut hänen käyttöönsä asunnon Drozdyn nomenklatuuran alueella Minskissä.

                              146.

                              Paulichenka, Dzmitry Valerievich
                              Pavlichenko, Dmitri Valerievich (Pavlichenko, Dmitriy Valeriyevich)

                              ПАВЛИЧЕНКО, Дмитрий Валериевич

                              Syntymäaika: 1966,
                              Syntymäpaikka: Vitebsk

                                          Osoite: Белорусская ассоциация ветеранов спецподразделений войск МВД ”Честь”

                                          220028, Минск Маяковского, 111

                              Keskeinen henkilö Juri Zaharenkon, Viktor Gontšarin, Anatoli Krasovskin ja Dmitri Zavadskin selvittämättömissä katoamisissa Valko-Venäjällä vuosina 1999–2000; sisäasiainministeriön erityisjoukkojen (SOBR) entinen päällikkö.
                              Liikemies, ”Kunnian”, sisäasiainministeriön erikoisjoukkojen veteraanien yhdistyksen, päällikkö.

                              148.

                              Piakarski, Aleh Anatolievich
                              Pekarski, Oleg Anatolievich

                              ПЯКАРСКI, Алег Анатольевiч

                              ПЕКАРСКИЙ, Олег Анатольевич

                              Henkilötodistuksen numero: 3130564A041PB9

                              Osallistunut aktiivisesti Valko-Venäjän kansalaisyhteiskuntaan kohdistuviin tukahduttamistoimiin. Entinen ensimmäinen apulaissisäasianministeri (vuoteen 2012), joka oli vastuussa kansalaisyhteiskuntaan kohdistuvista sortotoimista joulukuun 2010 vaalien jälkeen.
                              Reservijoukkojen eversti.

                              155.

                              Pykina, Natallia Mikhailauna (Pykina, Natalia Mikhailauna)
                              Pikina, Natalia Mikhailovna (Pykina, Natalya Mikhailovna)

                              Syntymäaika: 20.4.1971
                              Syntymäpaikka: Rakov

                                          Osoite: Суд Партизанского района г. Минска

                                          220027, г. Минск, ул. Семашко, 33

                              Vastuussa kansalaisyhteiskunnan edustajille määrättyjen, poliittisesti motivoitujen hallinnollisten ja rikosoikeudellisten rangaistusten täytäntöönpanosta. Partizanskin piirioikeuden tuomari, toimi tuomarina Lihovidin asiassa. Tuomitsi 29.3.2011”Vapausliikkeen” (”The Movement for Freedom”) aktivistin Lihovidin kolmen ja puolen vuoden vankeuteen. Nimitetty Partizanskin piirioikeiden varapuheenjohtajaksi.

                              157.

                              Rakhmanava, Maryna Iurievna
                              Rakhmanova, Marina Iurievna

                              РАХМАНАВА, Марына Юр'еуна

                              РАХМАНОВА, Марина Юрьевна

                              Syntymäaika: 1970.
                              Syntymäpaikka: Hrodna

                              Keskusvaalilautakunnan jäsen ja Hrodnan aluehallinnon asiakirjapyynnöistä vastaavan yksikön päällikkö. Keskusvaalilautakunnan jäsenenä hän oli vastuussa vaaleja koskevien kansainvälisten normien rikkomisesta presidentinvaaleissa 19.12.2010 ja parlamenttivaaleissa syyskuussa 2012.

                              160.

                              Rubinau, Anatol Mikalaevich
                              Rubinov, Anatoli Nikolaevich

                              PYБIНAЎ, Анатоль Мiкалаевiч

                              РУБИНОВ, Анатолий Николаевич

                              Syntymäaika: 15.4.1939
                              Mohilev

                              Parlamentin ylähuoneen puhemies, presidentin kanslian entinen varapäällikkö, vastuualueena tiedotusvälineet ja ideologia (2006–2008). Oli kyseisessä asemassa valtion propagandan ja hallinnon ideologisen tuen tärkeimpiä lähteitä ja ääniä. Turvallisuusneuvoston jäsen vuoden 2014 maaliskuusta.

                              161.

                              Rusak, Viktar Uladzimiravich
                              Rusak, Viktor Vladimirovich

                              РУСАК, Вiктар Уладзiмiравiч

                              РУСАК, Виктор Владимирович

                              Syntymäaika: 4.5.1955
                              Syntymäpaikka: Minsk

                                          Osoite: Палата представителей Национального собрания Республики Беларусь

                                          220010, Республика Беларусь, г. Минск, ул. Советская, 11

                              Parlamentin alahuoneen jäsen, kansallisen turvallisuuden komitean varapäällikkö. Entinen KGB:n taloudellista turvallisuutta käsittelevän osaston päällikkö.
                              Oli vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista.

                              166.

                              Sauko, Valery Iosifavich
                              Savko, Valeri Iosifovich

                              САЎКО, Валерый Iосiфавiч

                              САВКО, Валерий Иосифович

                              Hallitusta kannattavan ammattiyhdistyksen Hrodnan toimiston päällikkö. Entinen Hrodnan alueen aluevaalilautakunnan päällikkö vuoden 2010 presidentinvaaleissa ja maaliskuussa 2014 järjestetyissä paikallisvaaleissa. Oli Hrodnan alueella aluevaalilautakunnan puheenjohtajana vastuussa vaaleja koskevien kansainvälisten normien rikkomisesta presidentinvaaleissa 19.12.2010 ja vaalivilpistä maaliskuussa 2014 järjestetyissä paikallisvaaleissa.

                              167.

                              Shaeu, Valiantsin Piatrovich (Shayeu, Valyantsin Piatrovich)
                              Shaev, Valentin Petrovich (Shayev, Valentin Petrovich)

                              ШАЕЎ Валянцiн Пятровiч

                              ШАЕВ, Валентин Петрович

                              Turvallisuusneuvoston jäsen, tutkintakomitean päällikkö, entinen tutkintakomitean apulaispäällikkö ja entinen Homelin alueen syyttäjä. Vastuussa kansalaisyhteiskuntaan kohdistuvista sortotoimista joulukuun 2010 vaalien jälkeen.

                              171.

                              Shchurok, Ivan Antonavich
                              Shchurok, Ivan Antonovich

                              ШЧУРОК, Iван Антонавiч

                              ЩУРОК, Иван Антонович

                              Keskusvaalilautakunnan jäsen ja Vitebskin aluehallinnon koulutusviraston päällikkö. Oli keskusvaalilautakunnan jäsenenä vastuussa vaaleja koskevien kansainvälisten normien rikkomisesta presidentinvaaleissa 19.12.2010 ja parlamenttivaaleissa syyskuussa 2012.

                              184.

                              Sirenka, Viktar Ivanavich
                              Sirenko, Viktor Ivanovich

                              СИРЕНКО, Виктор Иванович

                              Syntymäaika: 4.3.1962
                              Henkilötodistuksen numero: 3040362B062PB7

                                          Osoite: Комитет по здравоохранению Минского горисполкома

                                          ул. Маяковского, 22, корп. 2, 220006, г. Минск

                              Minskin kaupungin terveysviraston johtaja ja Minskin päivystyssairaalan entinen ylilääkäri. Ei vastustanut presidenttiehdokas Nekljajevin sieppausta. Tämä oli tuotu hänen sairaalaansa tultuaan vakavasti pahoinpidellyksi 19.12.2010. Sillä, että Sirenka ei soittanut poliisille, hän tuli olleeksi yhteistyössä tuntemattomien sieppaajien kanssa. Tämän passiivisuuden ansiosta hänet ylennettiin.
                              Minskin kaupungin terveysviraston johtajana vastuussa ihmisoikeuksien polkemiseen käytettävien työterveyslaitosten valvonnasta.

                              185.

                              Sivakau, Iury Leanidavich (Sivakau, Yury Leanidavich)
                              Sivakov, Iury (Yurij, Yuri) Leonidovich

                              СIВАКАЎ, Юрый Леанідавіч

                              СИВАКОВ, Юрий Леонидович

                              Syntymäaika: 5.8.1946
                              Syntymäpaikka: Onory, Sahalinin alue

                                          Osoite: Белорусская ассоциация ветеранов спецподразделений войск МВД ”Честь”

                                          220028, Минск Маяковского, 111

                              Järjesti Juri Zaharenkon, Viktor Gontšarin, Anatoli Krasovskin ja Dmitri Zavadskin selvittämättömät katoamiset Valko-Venäjällä vuosina 1999–2000. Entinen matkailu- ja urheiluministeri, entinen sisäasiainministeri ja presidentin kanslian entinen varapäällikkö.

                              186.

                              Skurat, Viktar Vatslavavich
                              Skurat, Viktor Vatslavovich

                              СКУРАТ, Вiктар Вацлавaвiч

                              СКУРАТ, Виктор Вацлавович

                              Sisäasiainministeriön turvallisuusosaston entinen päällikkö. Tässä ominaisuudessa vastuussa vakavista ihmisoikeusloukkauksista sekä kansalaisyhteiskuntaan ja demokraattiseen oppositioon kohdistuneista tukahduttamistoimista etenkin vuoden 2010 presidentinvaalien jälkeen. Sai helmikuussa 2011 tunnustuskirjan toiminnastaan ministeriön palveluksessa. Eläkkeellä helmikuusta 2013 lähtien. Valtio-omisteisen MZOR-holdingyhtiön turvallisuusosaston päällikkö. Yhtiö toimii Valko-Venäjän teollisuusministeriön alaisuudessa ja on näin ollen suoraan yhteydessä Lukašenkan hallintoon.

                              201.

                              Traulka, Pavel
                              Traulko, Pavel

                              ТРАУЛЬКА, Павел

                              ТРАУЛЬКО, Павел

                              Everstiluutnantti, entinen KGB:n sotilaallisen vastatiedustelun operatiivinen toimija (Valko-Venäjän tutkintakomitean lehdistöpalvelun nykyinen päällikkö). Väärensi todisteita ja käytti uhkailua saadakseen oppositioaktivistit tunnustamaan tekoja KGB:n pidätyskeskuksessa Minskissä 19.12.2010 tapahtuneen vaalien jälkeisen mielenosoituksen tukahduttamisen jälkeen. Oli suoraan vastuussa julmasta, epäinhimillisestä ja halventavasta kohtelusta ja rangaistuksista; epäsi oikeuden oikeudenmukaiseen oikeudenkäyntiin. Hänen toimensa loukkasivat suoraan Valko-Venäjän ihmisoikeuksien alalla tekemiä kansainvälisiä sitoumuksia.

                              202.

                              Trutka, Iury Igorevich (Trutka, Yury Igorevich)
                              Trutko, Iury (Yurij, Yuri) Igorevich

                              ТРУТКA, Юрый Iгаравич

                              ТРУТКО, Юрий Игоревич

                              Vankisiirtola IK-2:n päällikkö Bobruiskissa

                              Vastuussa poliittisten vankien A. Sannikaun ja A. Beljatskin epäinhimillisestä ja julmasta kohtelusta rangaistussiirtola IK-2:ssa Bobruiskissa. Rangaistussiirtolassa hänen valvonnassaan oppositioaktivisteja kidutettiin, heiltä evättiin mahdollisuus käyttää asianajajaa ja heitä pidettiin eristysvankeudessa. Trutko painosti A. Beljatskia ja A. Sannikauta pakottaakseen heidät allekirjoittamaan armahdushakemuksen.

                              217.

                              Volkau, Siarhei Mikhailavich
                              Volkov, Sergei Mikhailovich (Volkov, Sergey Mikhailovich)

                              ВОЛКАЎ, Сяргей Мiхайлавiч

                              ВОЛКОВ, Сергей Михайлович

                              Osallistunut aktiivisesti Valko-Venäjän kansalaisyhteiskuntaan kohdistuviin tukahduttamistoimiin. Oli KGB:n tiedusteluosaston entisenä päällikkönä osaltaan vastuussa KGB:n kansalaisyhteiskuntaan ja demokraattiseen oppositioon kohdistamista tukahduttamistoimista.

                              221.

                              Zaharouski, Anton Uladzimiravich
                              Zagorovski, Anton Vladimirovich

                              ЗАГАРОЎСКI, Антон Уладзiмiравiч

                              ЗАГОРОВСКИЙ, Антон Владимирович

                              Minskin kaupungin syyttäjä, Minskin Frunzenskin piirioikeuden entinen syyttäjä, käsitteli mielenosoittaja Vasili Parfenkovin tapausta helmikuussa 2011 ja A. Sannikauta vastaan nostettua syytettä heinäkuussa 2011. Vastuussa kansalaisyhteiskunnan edustajille määrättyjen, poliittisesti motivoitujen hallinnollisten ja rikosoikeudellisten rangaistusten täytäntöönpanosta.

                              222.

                              Zaitsau, Vadzim Iurievich
                              Zaitsev, Vadim Iurievich

                              ЗАЙЦАЎ, Вадзiм Юр'евiч

                              ЗАЙЦЕВ, Вадим Юрьевич

                              Syntymäaika: 1964,
                              Žitomyrin alue, Ukraina (SNTL)

                              Puoliyksityisen Cosmos TV:n toimitusjohtaja vuoden 2013 kesäkuusta, nimitetty valtion edustajaksi Valko-Venäjän hallituksen toimesta. KGB:n entinen päällikkö (heinäkuusta 2008 marraskuuhun 2012). Vastasi KGB:n muuttamisesta pääasialliseksi tukahduttamiselimeksi, jota käytetään kansalaisyhteiskuntaa ja demokraattista oppositiota vastaan. Vastuussa 19.12.2010 järjestettyyn mielenosoitukseen osallistuneita koskevien väärien tietojen levittämisestä tiedotusvälineissä; väitteissä esitettiin, että mielenosoittajat olisivat tuoneet mukanaan materiaalia käytettäväksi aseina.
                              Uhkasi henkilökohtaisesti aiemman presidenttiehdokkaan Andrei Sannikovin vaimon ja lapsen henkeä ja terveyttä. Hän on pääasiallinen alullepanija määräyksissä, joiden tarkoituksena on demokraattisen opposition laiton häirintä, poliittisten vastustajien kidutus ja vankien pahoinpitely.

                              224.

                              Zakharau, Aliaksei Ivanavich
                              Zakharov, Aleksei Ivanovich (Zakharov, Alexey Ivanovich)

                              ЗАХАРАЎ, Аляксей Iванавiч

                              ЗАХАРОВ, Алексей Иванович

                              Osallistunut aktiivisesti Valko-Venäjän kansalaisyhteiskuntaan kohdistuviin tukahduttamistoimiin. Vastasi KGB:n sotilaallisen vastatiedusteluosaston entisenä päällikkönä (vuoteen 2012 saakka) KGB:n kansalaisyhteiskuntaan ja demokraattiseen oppositioon kohdistamista tukahduttamistoimista. KGB:n henkilökunta osallistui hänen valvonnassaan poliittisten aktivistien kuulusteluihin 19.12.2010 pidetyn mielenosoituksen jälkeen.

                              226.

                              Zhadobin, Iury Viktaravich (Zhadobin, Yury Viktaravich)
                              Zhadobin, Iuri Viktorovich (Zhadobin, Yuri Viktorovich)

                              ЖАДОБIН, Юрый Biктapaвiч

                              ЖАДОБИН, Юрий Викторович

                              Syntymäaika: 14.11.1954
                              Syntymäpaikka: Dnipropetrovsk
                              Henkilötodistuksen numero: 3141154A021PB0

                              Puolustusministeri joulukuusta 2009.
                              Hyväksyy turvallisuusneuvoston jäsenenä ministeritason päätökset tukahduttamistoimista, mukaan lukien päätöksen 19.12.2010 järjestettyjen rauhanomaisten mielenosoitusten tukahduttamisesta. Kehui joulukuun 2010 jälkeen ”tuhoavien voimien täydellistä tappiota” viitatessaan demokraattiseen oppositioon.

                              227.

                              Zhuk, Alena Siamionauna (Zhuk Alena Syamionauna)
                              Zhuk Elena Semenovna (Zhuk Yelena Semyonovna))

                              ЖУК, Алена Сямёнаўна

                              ЖУК, Елена Семеновна

                              Vitsebskissä toimivan Pervomaiskin piirioikeuden tuomari. Määräsi 24.2.2012 Sjarhei Kavalenkalle, jota pidettiin poliittisena vankina vuosina 2012 ja 2013, kahden vuoden ja yhden kuukauden pituisen vankeusrangaistuksen ehdonalaisen vapauden ehtojen rikkomisesta. Alena Zhuk oli suoraan vastuussa yksilölle kuuluvien ihmisoikeuksien loukkaamisesta, koska hän epäsi Sjarhei Kavalenkalta oikeuden puolueettomaan oikeudenkäyntiin. Sjarhei Kavalenkalle oli aiemmin määrätty ehdollinen rangaistus siitä syystä, että hän oli pitänyt Vitsebskissä esillä kiellettyä historiallista valkopunavalkoista lippua, joka on oppositioliikkeen symboli. Alena Zhukin sen johdosta määräämä rangaistus oli suhteettoman kova rikoksen laadun huomioon ottaen, eikä se ollut Valko-Venäjän rikoslain mukainen. Alena Zhukin toimet loukkasivat suoraan Valko-Venäjän ihmisoikeuksien alalla tekemiä kansainvälisiä sitoumuksia.

                              228.

                              Zhuk, Dzmitry Aliaksandravich
                              Zhuk, Dmitri Aleksandrovich

                              ЖУК, Дзмiтрый Аляксандравiч

                              ЖУК, Дмитрий Александрович

                              Syntymäaika: 7.7.1970
                              Henkilötodistuksen numero: 3070770A081PB7

                                          Osoite: БЕЛОРУССКОЕ ТЕЛЕГРАФНОЕ АГЕНТСТВО

                                          Республика Беларусь, 220030, Минск, ул. Кирова, 26

                              Valtion uutistoimiston BELTAn pääjohtaja toukokuusta 2003.
                              Vastuussa valtion propagandan esittämisestä tiedotusvälineissä. Propagandalla on vääriä tietoja esittämällä tuettu ja perusteltu demokraattisen opposition ja kansalaisyhteiskunnan tukahduttamistoimia 19.12.2010.

                              230.

                              Zhukouski, Siarhei Kanstantsinavich
                              Zhukovski, Sergei Konstantinovich

                              ЖУКОЎСКI, Сяргей Канстанцiнавiч

                              ЖУКОВСКИЙ, Сергей Константинович

                              Minskin Zavodskoin alueen apulaissyyttäjä. Toimi oikeudenkäynneissä merkittäviä kansalaisyhteiskunnan edustajia Irina Halipia, Sergei Martselevia ja Pavel Severinetsia vastaan. Hänen esittämänsä syytteet olivat selvästi ja välittömästi poliittisesti motivoituja ja selvästi rikosprosessilain vastaisia. Ne perustuivat 19.12.2010 sattuneiden tapahtumien väärään luokitteluun, eivätkä todisteet, näyttö ja todistajanlausunnot tukeneet niitä.

                        B.   Yhteisöt

                              Nimet
                              Transkriptio valkovenäjästä
                              Transkriptio venäjästä

                              Nimi
                              (valkovenäjänkielinen kirjoitustapa)

                              Nimi
                              (venäjänkielinen kirjoitustapa)

                              Tunnistetiedot

                              Perusteet

                              1.

                              Beltechexport

                           ”
                                 ”

                                          Valko-Venäjän tasavalta, 220012, Minsk, Nezavisimost ave., 86-B

                                          Puh: (+375 17) 263-63-83

                                          Faksi: (+375 17) 263-90-12

                              Beltechexport hyötyy hallinnosta, koska se on aseiden ja puolustustarvikkeiden tärkein viejä Valko-Venäjällä ja vienti edellyttää Valko-Venäjän viranomaisten myöntämää lupaa.

                              3.

                              Beltech Holding

                              Белтех Холдинг

                              Beltekh Holding hyötyy hallinnosta erityisesti Beltekh Holdingiin kuuluvan Beltechexportin kautta. Beltechexport hyötyy hallinnosta, koska se on aseiden ja puolustustarvikkeiden tärkein viejä Valko-Venäjällä ja vienti edellyttää Valko-Venäjän viranomaisten myöntämää lupaa.


title: Neuvoston päätös (YUTP) 2015/1050, annettu 30 päivänä kesäkuuta 2015, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               1.7.2015

               FI

               Euroopan unionin virallinen lehti

               L 170/2

         NEUVOSTON PÄÄTÖS (YUTP) 2015/1050,
   annettu 30 päivänä kesäkuuta 2015,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.

               (2)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 24 päivänä marraskuuta 2013 Iranin kanssa sopimukseen yhteisestä toimintasuunnitelmasta, jossa määritetään lähestymistapa pitkän aikavälin kattavan ratkaisun löytämiseksi Iranin ydinkysymykseen. Sovittiin, että kokonaisvaltaiseen ratkaisuun johtavan prosessin ensimmäisessä vaiheessa molemmat osapuolet toteuttavat kuuden kuukauden ajan yhdessä sovittuja alustavia toimenpiteitä, joita voidaan jatkaa yhteisellä sopimuksella.

               (3)

               Osana tätä ensimmäistä vaihetta Iran toteuttaisi joitakin yhteisessä toimintasuunnitelmassa määritettyjä vapaaehtoisia toimenpiteitä. Vastavuoroisesti toteutettaisiin vapaaehtoisia toimenpiteitä, joihin kuuluisi se, että unioni keskeyttää rajoittavat toimenpiteet, jotka koskevat iranilaiseen raakaöljyyn liittyvien vakuutusten ja jälleenvakuutusten myöntämisen sekä kyseisen öljyn kuljetuksen kieltämistä, iranilaisten petrokemian tuotteiden tuonnin, oston tai kuljetuksen sekä niihin liittyvien palvelujen tarjoamisen kieltämistä sekä kullan ja jalometallien kaupan kieltämistä Iranin hallituksen, sen julkisyhteisöjen ja Iranin keskuspankin tai niiden puolesta toimivien henkilöiden ja yhteisöjen kanssa. Näiden rajoittavien toimenpiteiden keskeyttämisen olisi kestettävä kuusi kuukautta, joiden aikana asianomaiset sopimukset olisi pantava täytäntöön.

               (4)

               Lisäksi yhteisessä toimintasuunnitelmassa varaudutaan korottamaan kymmenkertaisiksi luvanvaraisia varainsiirtoja Iraniin ja Iranista koskevat raja-arvot.

               (5)

               Neuvosto antoi 20 päivänä tammikuuta 2014 päätöksen 2014/21/YUTP (2) päätöksen 2010/413/YUTP muuttamisesta, jotta yhteisessä toimintasuunnitelmassa olevat unionin rajoittavia toimenpiteitä koskevat määräykset voitaisiin panna täytäntöön.

               (6)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, sopivat 19 päivänä heinäkuuta 2014 Iranin kanssa yhteisen toimintasuunnitelman toimenpiteiden täytäntöönpanon jatkamisesta 24 päivään marraskuuta 2014 saakka.

               (7)

               Neuvosto antoi 21 päivänä heinäkuuta 2014 päätöksen 2014/480/YUTP (3) päätöksen 2010/413/YUTP muuttamisesta, jotta yhteisessä toimintasuunnitelmassa olevia unionin rajoittavia toimenpiteitä koskevia määräyksiä voitaisiin jatkaa.

               (8)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita EU:n koordinaattori ja E3/EU+3-ryhmän neuvottelija Iranin ydinkysymyksestä käytävissä neuvotteluissa tuki, sopivat 24 päivänä marraskuuta 2014 Iranin kanssa yhteisen toimintasuunnitelman toimenpiteiden täytäntöönpanon jatkamisesta 30 päivään kesäkuuta 2015 saakka.

               (9)

               Neuvosto antoi 25 päivänä marraskuuta 2014 päätöksen 2014/829/YUTP (4) päätöksen 2010/413/YUTP muuttamisesta, jotta yhteisessä toimintasuunnitelmassa olevia unionin rajoittavia toimenpiteitä koskevia määräyksiä voitaisiin jatkaa.

               (10)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, saivat 2 päivänä huhtikuuta 2015 aikaan yhteisen kokonaisvaltaisen toimintasuunnitelman keskeisiä parametreja koskevat ratkaisut, joihin 30 päivänä kesäkuuta 2015 hyväksyttävä lopullinen teksti teknisine yksityiskohtineen perustuu.

               (11)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, sopivat 30 päivänä kesäkuuta 2015 Iranin kanssa siitä, että yhteisen toimintasuunnitelman toimenpiteiden toteuttamista jatketaan 7 päivään heinäkuuta 2015 saakka, jotta neuvotteluille saadaan jatkoaikaa yhteistä kokonaisvaltaista toimintasuunnitelmaa koskevan yhteisymmärryksen aikaansaamiseksi.

               (12)

               Yhteisessä toimintasuunnitelmassa määritettyjen unionin rajoittavien toimenpiteiden keskeytystä olisi näin ollen jatkettava 7 päivään heinäkuuta 2015 saakka. Asianomaiset sopimukset olisi pantava täytäntöön tuohon päivämäärään mennessä.

               (13)

               Päätös 2010/413/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/413/YUTP 26 a artikla seuraavasti:

      ”26 a artikla
      1.   Keskeytetään 3 a artiklan 1 kohdassa säädetyn kiellon soveltaminen 7 päivään heinäkuuta 2015 saakka iranilaisen raakaöljyn kuljetuksen osalta.
      2.   Keskeytetään 3 a artiklan 2 kohdassa säädetyn kiellon soveltaminen 7 päivään heinäkuuta 2015 saakka iranilaisen raakaöljyn tuontiin, ostoon tai kuljetukseen liittyvien vakuutusten ja jälleenvakuutusten myöntämisen osalta.
      3.   Keskeytetään 3 b artiklassa säädetyn kiellon soveltaminen 7 päivään heinäkuuta 2015 saakka.
      4.   Keskeytetään 4 c artiklassa säädetyn kiellon soveltaminen 7 päivään heinäkuuta 2015 saakka kullan ja jalometallien osalta.
      5.   Korvataan 10 artiklan 3 kohdan a, b ja c alakohta seuraavilla alakohdilla 7 päivään heinäkuuta 2015 saakka:

                  ’a)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat alle 1 000 000 euron suuruiset siirrot sekä alle 400 000 euron suuruisiin henkilökohtaisiin rahalähetyksiin liittyvät siirrot suoritetaan ilman ennakkolupaa. Jos siirto on yli 10 000 euroa, siitä ilmoitetaan asianomaisen jäsenvaltion toimivaltaiselle viranomaiselle;

                  b)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat yli 1 000 000 euron suuruiset siirrot sekä yli 400 000 euron suuruisiin henkilökohtaisiin rahalähetyksiin liittyvät siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille;

                  c)

                  kaikki muut yli 100 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille.’

            6.   Korvataan 10 artiklan 4 kohdan b ja c alakohta seuraavilla alakohdilla 7 päivään heinäkuuta 2015 saakka:

                  ’b)

                  kaikki muut alle 400 000 euron siirrot suoritetaan ilman ennakkolupaa. Jos siirto on yli 10 000 euroa, siitä ilmoitetaan asianomaisen jäsenvaltion toimivaltaiselle viranomaiselle;

                  c)

                  kaikki muut yli 400 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Lupa katsotaan myönnetyksi neljän viikon kuluessa, ellei asianomaisen jäsenvaltion toimivaltainen viranomainen ole esittänyt vastustustaan mainitussa määräajassa. Asianomaisen jäsenvaltion on ilmoitettava kaikista evätyistä luvista muille jäsenvaltioille.’

            7.   Keskeytetään 18 b artiklassa säädettyjen kieltojen soveltaminen 7 päivään heinäkuuta 2015 saakka.
      8.   Keskeytetään 20 artiklan 1 kohdan b ja c alakohdassa sekä 20 artiklan 2 kohdassa öljyministeriölle säädettyjen ja liitteessä II lueteltujen kieltojen soveltaminen 7 päivään heinäkuuta 2015 saakka, siltä osin kuin se on tarpeen iranilaisten petrokemian tuotteiden tuontia tai ostoa koskevien sopimusten panemiseksi täytäntöön 7 päivään heinäkuuta 2015 saakka.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 30 päivänä kesäkuuta 2015.

            Neuvoston puolesta

            Puheenjohtaja

         E. RINKĒVIČS

      (1)  EUVL L 195, 27.7.2010, s. 39.

      (2)  Neuvoston päätös 2014/21/YUTP, annettu 20 päivänä tammikuuta 2014, Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta (EUVL L 15, 20.1.2014, s. 22).

      (3)  Neuvoston päätös 2014/480/YUTP, annettu 21 päivänä heinäkuuta 2014, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 215, 21.7.2014, s. 4).

      (4)  Neuvoston päätös 2014/829/YUTP, annettu 25 päivänä marraskuuta 2014, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 338, 25.11.2014, s. 1).


title: 2009/398/EY: Neuvoston päätös, tehty 27 päivänä huhtikuuta 2009 , Euroopan talous- ja sosiaalikomitean saksalaisen jäsenen ja varajäsenen nimeämisestä

text:
               26.5.2009

               FI

               Euroopan unionin virallinen lehti

               L 127/7

      NEUVOSTON PÄÄTÖS,
   tehty 27 päivänä huhtikuuta 2009,
   Euroopan talous- ja sosiaalikomitean saksalaisen jäsenen ja varajäsenen nimeämisestä
   (2009/398/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi. (1)

               (2)

               Yksi alueiden komitean jäsenen paikka on vapautunut Reinhard LOSKE n erottua. Yksi varajäsenen paikka vapautuu, kun Hermann KUHN on nimetty alueiden komitean jäseneksi,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseneksi:
               Hermann KUHN, Mitglied der Bremischen Bürgerschaft,
               ja

               b)

               varajäseneksi:
               Reinhard LOSKE, Senator für Umwelt, Bau, Verkehr und Europa der Freien Hansestadt Bremen,

         2 artikla
   Tämä päätös tulee voimaan päivänä, jona se tehdään.

      Tehty Luxemburgissa 27 päivänä huhtikuuta 2009.

            Neuvoston puolesta

            Puheenjohtaja

         A. VONDRA

      (1)  EUVL L 56, 25.2.2006, s. 75.


Avis juridique important

|

31994D0829

94/829/EY: Neuvoston päätös tehty 19 päivänä joulukuuta 1994, Euroopan talousyhteisön sekä Tanskan hallituksen ja Grönlannin maakuntahallituksen välisen kalastussopimuksen muuttamista koskevan sopimuksen tekemisestä kirjeenvaihtona ()

Virallinen lehti nro L 351 , 31/12/1994 s. 0015 - 0015 Suomenk. erityispainos Alue 4 Nide 8 s. 0018  Ruotsink. erityispainos Alue 4 Nide 8 s. 0018

NEUVOSTON PÄÄTÖS tehty 19 päivänä joulukuuta 1994,Euroopan talousyhteisön sekä Tanskan hallituksen ja Grönlannin maakuntahallituksen välisen kalastussopimuksen muuttamista koskevan sopimuksen tekemisestä kirjeenvaihtona (94/829/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan 228 artiklan 3 kohdan ensimmäisen alakohdan yhteydessä,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, ettämaaliskuun 13 päivänä 1984 tehty Euroopan talousyhteisön sekä Tanskan hallituksen ja Grönlannin maakuntahallituksen välisen kalastussopimuksen(3) voimassaolo päättyy 31 päivänä tammikuuta 1995,sen 15 artiklan mukaisesti tätä sopimusta jatketaan kuudella vuodella, jollei kumpikaan sopimuspuoli ole sitä irtisanonut,neuvotteluja on käyty yhteisön laivanvarustajien ja Grönlannin yritysten välisten kalatalousalalla toimivien tilapäisten yhteisyritysten perustamisen kannustamista koskevien säännösten sisällyttämiseksi sopimuksen piiriin, jaon yhteisön edun mukaista hyväksyä kalastussopimuksen muuttamista koskeva kirjeenvaihtona tehty sopimus,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön sekä Tanskan hallituksen ja Grönlannin maakuntahallituksen välisen kalastussopimuksen muuttamista koskeva kirjeenvaihtona tehty sopimus.Sopimusteksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on oikeus allekirjoittaa sopimus yhteisöä sitovasti.3 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 19 päivänä joulukuuta 1994.Neuvoston puolestaPuheenjohtajaJ. BORCHERT(1) EYVL N:o C 282, 8.10.1994, s. 6(2) EYVL N:o C 341, 5.12.1994(3) EYVL N:o L 29, 1.2.1985, s. 9


title: 2014/711/EU: Neuvoston päätös, annettu 24 päivänä syyskuuta 2012 , Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävän pöytäkirjan, jolla otetaan huomioon Bulgarian tasavallan ja Romanian liittyminen Euroopan unioniin, allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta

text:
               14.10.2014

               FI

               Euroopan unionin virallinen lehti

               L 296/1

         NEUVOSTON PÄÄTÖS,
   annettu 24 päivänä syyskuuta 2012,
   Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävän pöytäkirjan, jolla otetaan huomioon Bulgarian tasavallan ja Romanian liittyminen Euroopan unioniin, allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta

      (2014/711/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 5 kohdan kanssa,
   ottaa huomioon Bulgarian ja Romanian liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 23 päivänä lokakuuta 2006 komission neuvottelemaan Euroopan yhteisön ja sen jäsenvaltioiden puolesta Tunisian tasavallan, jäljempänä ’Tunisia’, kanssa Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen (1) liitettävän pöytäkirjan, jolla otetaan huomioon Bulgarian tasavallan ja Romanian liittyminen Euroopan unioniin, jäljempänä ’pöytäkirja’.

               (2)

               Neuvottelut on saatu päätökseen komissiota tyydyttävällä tavalla.

               (3)

               Tunisian kanssa neuvotellun pöytäkirjan 8 artiklan 2 kohdassa määrätään pöytäkirjan väliaikaisesta soveltamisesta ennen sen voimaantuloa.

               (4)

               Pöytäkirja olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Annetaan lupa allekirjoittaa Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävä pöytäkirja, jolla otetaan huomioon Bulgarian tasavallan ja Romanian liittyminen Euroopan unioniin, Euroopan unionin ja sen jäsenvaltioiden puolesta sillä varauksella, että mainitun pöytäkirjan tekeminen saatetaan päätökseen.
   2.   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti 1 päivästä tammikuuta 2007.
   4 artikla
   Tämä päätös tulee voimaan päivänä, jona se hyväksytään

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         A. MAVROYIANNIS

      (1)  EYVL L 97, 30.3.1998, s. 2.


title: 2011/835/EU: Komission päätös, annettu 13 päivänä joulukuuta 2011 , Omanista ja Saudi-Arabiasta peräisin olevan tietyn polyeteenitereftalaatin tuontia koskevan polkumyyntimenettelyn päättämisestä

text:
               14.12.2011

               FI

               Euroopan unionin virallinen lehti

               L 330/45

         KOMISSION PÄÄTÖS,
   annettu 13 päivänä joulukuuta 2011,
   Omanista ja Saudi-Arabiasta peräisin olevan tietyn polyeteenitereftalaatin tuontia koskevan polkumyyntimenettelyn päättämisestä
   (2011/835/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Euroopan komissio, jäljempänä ’komissio’, vastaanotti 3 päivänä tammikuuta 2011 valituksen, jossa väitettiin, että Omanista ja Saudi-Arabiasta, jäljempänä ’asianomaiset maat’, peräisin olevaa tiettyä polyeteenitereftalaattia (PET) tuodaan polkumyynnillä, mikä aiheuttaa vahinkoa unionin tuotannonalalle.

               (2)

               Valituksen teki perusasetuksen 5 artiklan nojalla Committee of Polyethylene Terephthalate (PET) Manufacturers in Europe (CPME), jäljempänä ’valituksen tekijä’, sellaisten tuottajien puolesta, joiden tuotanto muodostaa suuren osan eli tässä tapauksessa yli 50 prosenttia tietyn polyeteenitereftalaatin kokonaistuotannosta unionissa.

               (3)

               Valituksessa esitetty alustava näyttö polkumyynnistä ja siitä aiheutuvasta merkittävästä vahingosta katsottiin riittäväksi polkumyyntimenettelyn aloittamiseksi.

               (4)

               Neuvoa-antavaa komiteaa kuultuaan komissio aloitti Euroopan unionin virallisessa lehdessä16 päivänä helmikuuta 2011 julkaistulla ilmoituksella (2) Omanista ja Saudi-Arabiasta peräisin olevan tietyn polyeteenitereftalaatin (PET) tuontia Euroopan unioniin koskevan polkumyyntimenettelyn.

               (5)

               Komissio aloitti samana päivänä asianomaisista maista peräisin olevan tietyn polyeteenitereftalaatin (PET) tuontia unioniin koskevan tukitoimien vastaisen menettelyn (3).

               (6)

               Komissio lähetti kyselylomakkeet unionin tuotannonalalle, asianomaisten maiden viejille/tuottajille, tuojille, järjestöille, joita asian tiedettiin koskevan, ja asianomaisten maiden viranomaisille. Intressitahoille annettiin tilaisuus esittää näkökantansa kirjallisesti ja pyytää tulla kuulluksi menettelyn aloittamista koskevassa ilmoituksessa asetetussa määräajassa.

               (7)

               Mahdollisuus tulla kuulluksi myönnettiin kaikille intressitahoille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

         B.   VALITUKSEN PERUUTTAMINEN JA MENETTELYN PÄÄTTÄMINEN

               (8)

               CPME peruutti virallisesti valituksensa 12 päivänä lokakuuta 2011 päivätyllä komissiolle osoitetulla kirjeellä.

               (9)

               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei ole unionin edun mukaista.

               (10)

               Tässä yhteydessä todettakoon, että komissio ei havainnut perusteita sille, että menettelyn päättäminen olisi unionin edun vastaista, eivätkä myöskään asianomaiset osapuolet tuoneet esille vastaavia perusteita. Näin ollen komissio katsoi, että tämä menettely olisi päätettävä. Intressitahoille tiedotettiin asiasta ja annettiin mahdollisuus esittää huomautuksia.

               (11)

               Eräät intressitahot ilmaisivat puoltavansa menettelyn päättämistä. Eräät muut intressitahot kannattivat kyllä menettelyn päättämistä, mutta pyysivät ilmoittamaan tutkimuksen tuloksista.

               (12)

               Tältä osin todetaan, että komissio ei tehnyt tuloksista päätelmiä eikä siksi voi julkistaa ennen valituksen peruuttamista kerättyjä tietoja.

               (13)

               Edellä esitetyn perusteella todetaan, ettei ole pakottavia syitä olla päättämättä tätä menettelyä.

               (14)

               Tästä syystä komissio katsoo, että Omanista ja Saudi-Arabiasta peräisin olevan tietyn polyeteenitereftalaatin tuontia unioniin koskeva polkumyyntimenettely olisi päätettävä,

         ON HYVÄKSYNYT TÄMÄN PÄÄTÖKSEN:
   1 artikla
   Päätetään Omanista ja Saudi-Arabiasta peräisin olevan polyeteenitereftalaatin, jonka viskositeettiluku on vähintään 78 ml/g ISO-standardin 1628-5 mukaan ja joka tällä hetkellä luokitellaan CN-koodiin 3907 60 20, tuontia koskeva polkumyyntimenettely.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 13 päivänä joulukuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 343, 22.12.2009, s. 51.

      (2)  EUVL C 49, 16.2.2011, s. 16.

      (3)  EUVL C 49, 16.2.2011, s. 21.


title: Neuvoston päätös (EU) 2015/1942, annettu 26 päivänä lokakuuta 2015, Maailman kauppajärjestön yleisneuvostossa Euroopan unionin puolesta esitettävästä kannasta Maailman kauppajärjestön poikkeuslupaa koskevaan Yhdysvaltojen pyyntöön saada pidentää AGOA-ohjelmaa

text:
               29.10.2015

               FI

               Euroopan unionin virallinen lehti

               L 283/9

         NEUVOSTON PÄÄTÖS (EU) 2015/1942,
   annettu 26 päivänä lokakuuta 2015,
   Maailman kauppajärjestön yleisneuvostossa Euroopan unionin puolesta esitettävästä kannasta Maailman kauppajärjestön poikkeuslupaa koskevaan Yhdysvaltojen pyyntöön saada pidentää AGOA-ohjelmaa
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, IX artiklan 3 ja 4 kohdassa vahvistetaan menettelyt, joiden mukaisesti WTO-sopimuksen liitteissä 1A, 1B ja 1C sekä niiden liitteissä olevia monenkeskisiä sopimuksia koskevia poikkeuslupia myönnetään.

               (2)

               Yhdysvalloille myönnettiin 27 päivänä toukokuuta 2009 tullitariffeja ja kauppaa koskevan vuoden 1994 yleissopimuksen, jäljempänä ’GATT 1994 -sopimus’, I artiklan 1 kohdan ja XIII artiklan 1 ja 2 kohdan velvoitteista vapauttava poikkeuslupa 30 päivänä syyskuuta 2015 päättyvälle ajanjaksolle.

               (3)

               Yhdysvallat jätti WTO-sopimuksen IX artiklan 3 kohdan nojalla pyynnön poikkeusluvan saamiseksi 30 päivään syyskuuta 2025 saakka GATT 1994 -sopimuksen I artiklan 1 kohdan ja XIII artiklan 1 ja 2 kohdan mukaisista velvoitteista siinä määrin kuin se on tarpeen, jotta Yhdysvallat voisi edelleen myöntää tullittomuuskohtelun tullittomuuteen oikeutetuille tuotteille, jotka ovat peräisin AGOA:n (African Growth and Opportunity Act) mukaisesti nimetyistä Saharan eteläpuolisen Afrikan edunsaajamaista.

               (4)

               Yhdysvaltain pyytämän WTO:n poikkeusluvan myöntäminen ei vaikuttaisi kielteisesti Euroopan unionin talouteen eikä kauppasuhteisiin poikkeusluvan edunsaajamaiden kanssa. Lisäksi unioni yleisesti ottaen tukee toimia köyhyyden vähentämiseksi ja edunsaajamaiden vakauden ja kestävän taloudellisen kehityksen edistämiseksi.

               (5)

               Tämän vuoksi on aiheellista vahvistaa Yhdysvaltojen pyytämää poikkeuslupaa tukeva WTO:n yleisneuvostossa unionin puolesta esitettävä kanta,

         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa Euroopan unionin puolesta esitettävä kanta on puoltaa Yhdysvaltojen pyyntöä poikkeusluvan myöntämiseksi 30 päivään syyskuuta 2025 saakka tullitariffeja ja kauppaa koskevan vuoden 1994 sopimuksen I artiklan 1 kohdan ja XIII artiklan 1 ja 2 kohdan mukaisista velvoitteista Yhdysvaltain poikkeuslupapyynnössä esitettyjen ehtojen mukaisesti.
   Komissio esittää tämän kannan.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 26 päivänä lokakuuta 2015.

            Neuvoston puolesta

            Puheenjohtaja

         C. DIESCHBOURG